The winning formula Tatakelakuan Kita (versi 2023)
Content Mesej daripada Ketua Pegawai Eksekutif kita The winning formula: Tatakelakuan Kita - Ini adalah Tatakelakuan kita - Sebab Tatakelakuan kita adalah penting - Semuanya saling melengkapi Keselamatan Integriti Kemampanan Ini mengenai melakukan perkara yang betul 2 3 4 5 6 9 13 16 Mesej daripada Ketua Pegawai Eksekutif kita Di AkzoNobel, kita mempunyai semangat yang tinggi tentang pembuatan dan penjualan cat. Kita berusaha untuk menjadi yang terbaik, menggunakan kepakaran selama berabad-abad. Walau bagaimanapun, menjadi seorang pemimpin sejati bukannya sekadar menyampaikan produk terbaik dan menunjukkan prestasi cemerlang dari segi kewangan. Kita juga perlu menjadi majikan yang bertanggungjawab dan rakan niaga yang boleh dipercayai. Oleh itu, adalah penting untuk rakan sekerja, pekerja, pelanggan dan rakan niaga kita mengetahui perkara yang boleh dijangkakan daripada kita. Untuk membantu kita menjalankan perniagaan dengan cara yang betul, kami telah mengenal pasti tiga nilai teras - keselamatan, integriti dan kelestarian. Nilai teras ini menjadi akar umbi dalam semua perkara yang kita lakukan dan menyangga Tatakelakuan kita- yang menetapkan standard dan tingkah laku yang diharapkan daripada semua pihak dalam syarikat. kita mengamalkan nilai-nilai teras kita. Ia membimbing kita dalam membuat keputusan dan merangkumi mereka yang berurusan dengan kita. Ia juga memberi kita keyakinan untuk membuat keputusan yang betul. Kadangkala, ini mungkin bermakna menolak peluang perniagaan, terutamanya jika peluang perniagaan itu tidak memenuhi standard kita yang tinggi. Ini kerana di AkzoNobel, kita tidak mengambil jalan pintas - kita menjalankan perniagaan dengan cara yang selamat, jujur dan lestari. Kita tahu bahawa amalan ini memerlukan keberanian, integriti dan keazaman untuk melakukan perkara yang betul. Kami juga sentiasa bersedia untuk menyokong anda. Jadi, sekiranya anda tidak pasti tentang sesuatu perkara pada mana- mana peringkat, sila hubungi pengurus anda. Kita semua hendaklah mempunyai perasaan memiliki Tatakelakuan kita, kerana mematuhi standard yang ditetapkannya adalah syarat untuk bekerja untuk dan dengan AkzoNobel. Tatakelakuan ini melambangkan siapa diri kita dan apa yang kita perjuangkan. Tatakelakuan kita tersedia untuk membantu kita membuat pilihan yang tepat. Ia membimbing aktiviti harian kita sambil Greg Poux-Guillaume CEO 2
THE WINNING FORMULA: TATAKELAKUAN KITA Ini adalah Tatakelakuan kita Tatakelakuan mencerminkan pendirian kita. Berikut adalah nilai teras kita Ia menerangkan prinsip teras kita dan maksudnya dalam amalan. Ia menentukan perkara yang kita akan lakukan dan tidak akan lakukan. Keselamatan Integriti Kita mengambil berat tentang keselamatan rakan sekerja kita dan semua pihak yang berurusan dengan kita, dan menumpukan kepada keselamatan individu, proses dan produk. Kita mengikut peraturan dan prosedur keselamatan Kita mengikuti Peraturan Menyelamatkan Nyawa (Life-Saving Rules) Kita menghentikan kerja jika tingkah laku atau keadaan tidak selamat Kita membuat dan mengedarkan produk dengan selamat Kita melaporkan kebimbangan keselamatan serta-merta Kita mengambil berat tentang menjalankan perniagaan dengan cara yang adil dan jujur. Kita bersaing dengan cara yang adil dan jujur Kita mengikuti sekatan perdagangan dengan berhati-hati Kita melindungi maklumat peribadi dan sulit Kita mengasingkan kepentingan perniagaan dan peribadi Kita menjaga harta syarikat dan menggunakannya dengan betul Kita menyimpan rekod selaras dengan dasar syarikat Kita berwaspada terhadap penipuan dan melaporkan aktiviti yang mencurigakan Kita berkomunikasi dengan cara yang profesional Kemampanan Kita mengambil berat tentang alam sekitar, rakan sekerja, rakan kongsi perniagaan dan masyarakat di tempat kita beroperasi. Kita mengiktiraf hak asasi manusia dan melayan orang dengan bermaruah dan rasa hormat Kita mengambil dan mengurus pekerja dengan adil Kita mengurangkan kesan alam sekitar daripada pekerjaan yang kita lakukan Kita menangani kebimbangan mereka yang terjejas disebabkan oleh operasi kita Kita memberikan semula kepada masyarakat di tempat kita beroperasi Kita bekerja dengan rakan kongsi perniagaan yang berkongsi nilai kita 3
THE WINNING FORMULA: TATAKELAKUAN KITA Sebab Tatakelakuan kita adalah penting Apakah Tatakelakuan ini? Satu standard Ia membantu kita membuat keputusan yang tepat dan menunjukkan pendirian kita Rakan kongsi yang boleh dipercayai Menunjukkan kepada pelanggan, rakan kongsi perniagaan dan pihak berkuasa bahawa mereka boleh bergantung kepada kita untuk melakukan perkara yang betul Tatakelakuan ini menentukan bagaimana kita mengamalkan nilai teras kita setiap hari. Sama ada anda bekerja untuk AkzoNobel atau bekerja dengan AkzoNobel, ini adalah tanggungjawab dan tingkah laku yang kita harapkan daripada anda. Ia merupakan standard bersama yang kita semua boleh banggakan dan merupakan suatu perkara yang perlu dalam peraturan dan prosedur (Portal Dasar) kita. Anda perlu menggunakannya untuk mengetahui lebih lanjut mengenai cara Tatakelakuan ini terpakai kepada anda. Untuk siapakah Tatakelakuan ini? Setiap orang yang bekerja untuk AkzoNobel mesti mematuhi Tatakelakuan ini, sama ada mereka merupakan pekerja atau kontraktor. Kami juga mempunyai Tatakelakuan Rakan Kongsi Perniagaan, berdasarkan nilai yang sama, yang merangkumi tanggungjawab rakan kongsi kita, termasuk pembekal, pengedar dan ejen. Reputasi dalam pasaran kita Ia meningkatkan reputasi kita dalam pasaran dan masyarakat di tempat kita beroperasi, sebagai sebuah perniagaan dan majikan Apakah yang diharapkan daripada kita? Setiap seorang daripada kita perlu memahami Tatakelakuan ini, dasar dan seterusnya cara kita perlu bertindak. Walaupun anda mungkin berasa lebih mudah untuk mengamalkan beberapa bahagian Tatakelakuan dalam peranan tertentu anda, anda perlu bertanya jika anda tidak pasti tentang mana-mana perkara. Jika anda tidak dapat mencari jawapan yang jelas kepada sesuatu isu, anda perlu menggunakan pertimbangan yang baik dan berbincang dengan pengurus anda jika perlu. Dan, jika anda seorang pengurus, anda perlu menjadi teladan bagi. Membantu pasukan anda memahami cara untuk mengamalkan nilai kita dan membuat mereka bertanggungjawab ke atas tingkah laku mereka. Bagaimana jika terdapat pelanggaran Tatakelakuan kita? Kegagalan untuk mematuhi Tatakelakuan ini boleh membawa kepada tindakan disiplin, termasuk pemecatan. Jika anda melihat apa-apa pelanggaran, beritahu segera individu berkenaan, pengurus anda, atau SpeakUp! Anda boleh mendapatkan panduan lanjut pada akhir Tatakelakuan ini. 4
THE WINNING FORMULA: TATAKELAKUAN KITA Semuanya saling melengkapi Tingkah Laku Cara kita bertindak untuk mencapai matlamat kita. Minat yang tinggi untuk cat Menjadi fokus pelanggan Proses yang tepat Laksanakan dengan disiplin Nilai teras Pendirian kita sebagai sebuah syarikat. Keselamatan Tatakelakuan Ini menetapkan standard yang kita semua pegang dan tanggungjawab untuk setiap pekerja dan rakan kongsi perniagaan patuhi. Di mana saya boleh mendapatkan panduan yang selanjutnya? Portal Dasar merupakan tempat intranet sehenti anda bagi Tatakelakuan serta semua Dasar, Peraturan dan Prosedur kita. Dokumen ini, yang sebahagian besarnya adalah mandatori, menggerakkan tadbir urus, konsistensi dan kecemerlangan fungsi di seluruh syarikat. Integriti Prestasi hebat Berasa bangga Menghasilkan mengikut komitmen Bertanggungjawab Kemampanan Portal Dasar Menyediakan Dasar, Peraturan dan Prosedur yang terperinci yang kita mesti ikuti semasa bekerja untuk AkzoNobel. 5
KESELAMATAN Keselamatan Kita mengambil berat tentang keselamatan rakan sekerja kita dan semua pihak yang berurusan dengan kita dan menumpukan kepada keselamatan individu, produk dan proses. Kita mematuhi peraturan dan prosedur keselamatan Kita mematuhi Peraturan Menyelamatkan Nyawa (Life-Saving Rules) Kita menghentikan kerja jika terdapat tingkah laku atau keadaan yang tidak selamat Kita membuat dan mengedarkan produk dengan selamat Kita melaporkan kebimbangan keselamatan dengan serta-merta 6
KESELAMATAN Matlamat kita adalah untuk mencapai kecederaan dan insiden serius sifar. Kita melakukan ini dengan menggunakan standard yang konsisten dan terkemuka untuk pekerja, produk dan proses. Kita komited untuk mematuhi undang-undang yang berkaitan dengan keselamatan dan kita semua memainkan peranan dalam prestasi keselamatan syarikat tanpa mengira konteks. Keselamatan pekerja Kita semua bertanggungjawab untuk kesihatan dan keselamatan. Kita komited untuk menjalankan operasi dengan selamat, dengan menyediakan peralatan, prosedur dan latihan bagi mengelakkan kecederaan. Sama ada sewaktu berada di tempat kerja, melawat pelanggan atau dalam perjalanan, kita mengikut peraturan dan prosedur keselamatan pada setiap masa. Kita melaporkan kecederaan dan insiden keselamatan untuk terus meningkatkan prestasi keselamatan kita. Keselamatan produk Keselamatan produk meliputi pematuhan kawal selia, melindungi pekerja daripada terdedah kepada bahaya dan pengurusan bahan berbahaya. Kita menggunakan kepakaran kita untuk mengurus aspek kesihatan, keselamatan dan alam sekitar sesuatu produk sepanjang kitaran hayatnya dengan penuh tanggungjawab. Kita melabelkan produk dengan betul dan memberitahu dengan jelas cara mengendalikan produk serta sering melebihi seperti yang dikehendaki oleh undang-undang. Keselamatan proses Pengurusan keselamatan proses adalah cara yang sistematik untuk menilai, mengurus dan menyatakan risiko pengendalian terhadap kecederaan, bahan buangan atau kemudaratan yang boleh terhasil kesan daripada kerja yang kita lakukan. Ini termasuk bahaya yang berkaitan dengan aktiviti penyelidikan, pembuatan dan pengangkutan kita. Kaedah kerja yang selamat adalah lesen untuk beroperasi. Kita mematuhi prosedur keselamatan proses tempatan dan kita mengenal pasti dan melaporkan sebarang risiko dengan segera, supaya kita boleh mengawal risiko dan terus meningkatkan prestasi keselamatan kita. Kita perkukuhkan Peraturan Menyelamatkan Nyawa ini dengan Prinsip Penting kita (Golden Principle): Kita mesti sentiasa berhenti kerja jika keadaan atau kelakuan didapati tidak selamat. Peraturan Menyelamatkan Nyawa (Life-Saving Rules) Kita telah menentukan lapan Peraturan Menyelamatkan Nyawa untuk melindungi kita semasa menjalankan pekerjaan yang mempunyai risiko keselamatan yang lebih tinggi. Melakukan pekerjaan Memastikan peralatan dengan permit diasingkan sebelum kerja yang sah kerja bermula apabila diperlukan Menggunakan alat Dapatkan kebenaran perlindungan apabila sebelum melumpuhkan bekerja di tempat tinggi peralatan keselamatan Mendapatkan permit Memakai tali pinggang untuk masuk ke dalam keledar di dalam ruang terkurung kenderaan bermotor apabila disediakan Memastikan jentera Tidak mengambil bergerak dikawal alkohol atau dadah di tempat kerja Peraturan Menyelamatkan Nyawa ini terpakai kepada semua. Kita mengamalkan toleransi sifar terhadap pelanggaran Peraturan Menyelamatkan Nyawa ini. 7
KESELAMATAN "Saya tahu apa pendirian kita" Gazi, Research and Development Q Anda akan mengendalikan jentera baharu tanpa menerima apa-apa arahan keselamatan. Penyelia anda memberitahu anda prosedur operasi belum lagi ditulis, tetapi anda perlu terus mengendalikannya. Perlukah anda terus mengendalikan jentera itu? A Tidak. Anda perlu menerima latihan prosedur terlebih dahulu. Q Seorang rakan sekerja menanggalkan adang keselamatan semasa mesin sedang beroperasi. Katanya ini adalah perlu untuk melepaskan sabuk. Adakah ini betul? A Tidak. Adang keselamatan tidak boleh ditanggalkan apabila mesin sedang beroperasi. Anda perlu menggunakan Prinsip Emas dan menghentikan mesin serta-merta. Q Anda seorang pekerja pejabat yang melawat kilang dan melihat kontraktor bekerja tanpa abah-abah keselamatan di tempat pada ketinggian yang memerlukannya. Apa yang harus anda lakukan? A Beritahu penyelia tempatan jika ada. Jika tidak, minta kontraktor itu turun dengan selamat dan menerangkan kepadanya mengenai peraturan keselamatan kita dan keperluan untuk menggunakan alat perlindungan apabila bekerja di tempat tinggi. Laporkan pelanggaran peraturan itu kepada pihak pengurusan tempatan. 8
INTEGRITI Integriti Kita mengambil berat tentang menjalankan perniagaan dengan cara yang adil dan jujur. Kita bersaing dengan cara yang adil dan jujur Kita mematuhi sekatan perdagangan dengan teliti Kita melindungi maklumat sulit dan peribadi Kita mengasingkan kepentingan perniagaan dan peribadi Kita menjaga harta syarikat dan menggunakannya dengan betul Kita menyimpan rekod selaras dengan dasar syarikat Kita berwaspada terhadap penipuan dan melaporkan aktiviti yang mencurigakan Kita berkomunikasi dengan cara yang profesional 9
INTEGRITI Tingkah laku kita secara individu dan kolektif mempengaruhi anggapan setiap orang yang berurusan dengan kita. Oleh sebab itu, kita bertindak dengan cara yang adil dan jujur, mematuhi semua undang-undang dan peraturan di mana sahaja kita beroperasi. Kita semua mempunyai peranan untuk melindungi integriti dan reputasi syarikat. Perlakuan perniagaan yang jujur Kawalan perdagangan Mengelakkan konflik kepentingan Kita komited untuk mengamalkan standard tertinggi etika dan undang- undang. Kita menjalankan perniagaan secara adil dan berintegriti. Kita tidak melakukan, menawarkan atau membenarkan rasuah atau menjalankan apa-apa bentuk amalan perniagaan yang tidak beretika. Kita tidak membuat bayaran pemudahan. Kita percaya dengan persaingan berdasarkan merit produk kita. Kita semua mempunyai tanggungjawab untuk memastikan bahawa urusan kita dengan rakan kongsi perniagaan kita adalah berdasarkan kepada keputusan yang objektif dan tidak dipengaruhi oleh hadiah atau hiburan. Semua hadiah dan hiburan yang diberikan atau diterima mestilah dengan nilai yang sederhana dan sesuai untuk hubungan perniagaan. Kita perlu mendapatkan kebenaran untuk tindakan kita. Persaingan yang adil Kita menyokong persaingan bebas dan adil. Matlamat kita adalah untuk memenuhi keperluan pelanggan dengan lebih cepat, lebih baik dan lebih tersendiri daripada pesaing kita. Jadi, kita bersaing dengan bersungguh-sungguh, tetapi secara adil dan mengikut rangka kerja undang-undang persaingan. Kita mengamalkan dasar pematuhan ketat terhadap undang-undang persaingan dan peraturan kita sendiri. Kita tidak membuat perjanjian dan amalan yang akan mempunyai kesan menjejaskan ke atas persaingan, seperti penetapan harga, peruntukan pasaran atau penyalahgunaan kedudukan dominan. Kita mempromosikan produk kita dengan cara yang adil dan seimbang, dengan maklumat yang telah diluluskan melalui prosedur kajian pemasaran dalaman kita. Kita menjalankan perniagaan antarabangsa di dunia yang mempunyai sekatan perdagangan. Sesetengah negara mempunyai kawalan perdagangan yang menyekat perniagaan tertentu dan pergerakan barangan merentasi sempadan. Kita mematuhi semua kawalan perdagangan yang terpakai bagi perniagaan kita dan menyediakan maklumat yang tepat dan benar mengenai perniagaan kita kepada pihak Kastam dan pihak berkuasa lain yang berkaitan. Maklumat sulit Harta intelek syarikat dan maklumat sulit adalah penting untuk kita lindungi. Ini termasuk strategi perniagaan, pengetahuan teknikal, maklumat kewangan, senarai pelanggan dan kata laluan. Kita melindungi maklumat sulit daripada pendedahan yang tidak dibenarkan untuk mengelakkan kemusnahan nilai aset dan kerosakan perniagaan dan reputasi kita. Kita juga menghormati harta intelek orang lain. Kita melindungi maklumat sulit yang diberikan kepada kita dan hanya menggunakannya jika kita telah mendapat kebenaran untuk berbuat demikian. Data peribadi Kita komited untuk melindungi data peribadi pekerja, pelanggan dan rakan kongsi perniagaan. Kita mematuhi undang-undang dan peraturan privasi kita sendiri yang memastikan bahawa kita mengendalikan data peribadi dengan tahap penjagaan yang tinggi. Kita mematuhi peraturan ini untuk memastikan bahawa kita menyimpan data peribadi untuk tujuan perniagaan yang sah, dan kita mengetahui dengan jelas mengenai masa dan cara, menggunakan atau berkongsi data peribadi. Kita semua mempunyai tanggungjawab untuk membuat keputusan demi kepentingan syarikat, dan kita faham bahawa keputusan kita di tempat kerja tidak boleh dipengaruhi oleh pertimbangan peribadi atau persendirian. Jika terdapat kemungkinan ada konflik atau seakan-akan ada konflik, kita berbincang dengan pengurus kita. Kita boleh mengambil bahagian dalam proses politik dan demokrasi secara peribadi. Kita mengasingkan kepentingan profesional dan politik. Sebagai sebuah syarikat, kita tidak menyediakan bantuan kewangan atau lain-lain kepada parti politik atau kempen politik. Dagangan saham Jika kita mengetahui maklumat dalaman, kita tidak berurusan dengan saham atau sekuriti dalam syarikat itu, sama ada oleh diri kita sendiri atau melalui orang lain. Maklumat dalaman adalah maklumat yang boleh memberi kesan yang besar ke atas harga atau nilai saham atau sekuriti kita jika ia diketahui di luar daripada syarikat. Kita juga tidak menggunakan maklumat tersebut untuk berdagang dalam saham atau sekuriti syarikat lain atau memberikan maklumat tersebut kepada orang lain melainkan jika dibenarkan oleh undang- undang dan mengikut Tataurusan Saham kita. Walaupun kita tidak mempunyai maklumat dalaman, kita mungkin dihalang daripada berurusan dengan saham atau sekuriti syarikat itu oleh sebab kedudukan kita atau melalui hubungan kita dengan syarikat. 10
INTEGRITI Sumber Syarikat Adalah penting untuk melindungi harta, sumber syarikat dan sistem maklumat dan memastikan bahawa kesemuanya adalah selamat pada setiap masa. Kita menggunakan aset ini dengan betul dan bertanggungjawab, dan melindunginya daripada kehilangan, kerosakan atau penyalahgunaan. Kita berhati-hati menggunakan aset dan sumber untuk tujuan perniagaan yang dimaksudkan. Penyimpanan rekod Kita semua bertanggungjawab memastikan bahawa rekod yang kita simpan yang berkaitan dengan aktiviti-aktiviti perniagaan kita adalah tepat, lengkap dan terkini. Pengurusan rekod yang cekap dan tepat adalah penting bagi melindungi kepentingan perniagaan syarikat. Kita mengikuti peraturan dalaman dan garis panduan semasa membuat dokumen dan memastikan bahawa kita menyimpan rekod dengan selamat atau memusnahkannya menurut dasar pengekalan dokumen yang berkaitan. Mencegah penipuan Kita mempunyai kawalan perniagaan yang menyeluruh untuk mengelakkan penipuan. Kita mematuhi semua proses kelulusan dalaman dan prinsip perakaunan dan laporan kewangan untuk memastikan bahawa kita merekodkan semua transaksi dan memastikan bahawa transaksi tersebut tertakluk kepada semakan sekiranya perlu. Kita mematuhi undang-undang pencegahan penggubahan wang haram bagi mengelakkan sebarang penggunaan sumber syarikat untuk menyembunyikan jenayah. Kita berwaspada terhadap ancaman penipuan, dan kita melaporkan sebarang transaksi atau aktiviti yang mencurigakan dengan serta-merta. Komunikasi yang betul Kita komited untuk berkomunikasi secara terbuka, berdasarkan fakta dan tepat pada masanya, dalam mematuhi semua obligasi undang- undang dan perniagaan. Untuk memastikan bahawa kita mematuhi undang-undang dan melindungi kepentingan syarikat, kita merujuk pertanyaan media kepada orang yang diberi kuasa untuk bercakap bagi pihak syarikat. Kita semua berhati-hati dalam komunikasi perniagaan kita, biar apa pun kaedah yang kita gunakan untuk berkomunikasi, dan memastikan ia memenuhi standard yang tinggi. Kita semua menggunakan budi bicara dan akal apabila kita menggunakan media sosial dan mematuhi garis panduan syarikat pada setiap masa. 11
INTEGRITI "Saya bertang gung jawab" Kenny, Investor Relations Q Seorang perunding yang kerap bekerja dengan saya mempunyai tiket untuk suatu acara sukan dan menjemput saya untuk pergi bersamanya. Bolehkah saya terima? AA Hanya jika urusan tersebut bernilai yang sederhana, tidak bertujuan untuk mempengaruhi keputusan perniagaan dan diluluskan oleh pengurus anda. Q Seorang kawan rapat telah menawarkan perkhidmatan syarikatnya. Bolehkah saya mendapatkan perkhidmatan itu? AA Hanya jika terdapat proses perolehan yang adil dan telus dan keputusan itu diluluskan oleh pihak pengurusan dan tidak dipengaruhi oleh kepentingan peribadi. Q Saya berada di sempadan. Seorang pegawai kastam menawarkan saya kemasukan segera dengan balasan wang tunai. Adakah ini dibenarkan? AA Tidak. Ini seperti bayaran pemudahan, kecuali jika ia merupakan perkhidmatan segera rasmi yang mana anda menerima resit rasmi. 12
KEMAMPANAN Kemampanan Kita mengambil berat tentang alam sekitar kita, rakan sekerja, rakan kongsi perniagaan kita dan masyarakat di tempat kita beroperasi. Kita mengiktiraf hak asasi manusia dan melayan orang lain dengan bermaruah dan rasa hormat Kita mengambil dan mengurus pekerja dengan adil Kita mengurangkan kesan alam sekitar daripada pekerjaan yang kita lakukan Kita menangani kebimbangan mereka yang terjejas disebabkan oleh operasi kita Kita memberikan semula kepada masyarakat di tempat kita beroperasi Kita bekerja dengan rakan niaga yang berkongsi nilai kita 13
KEMAMPANAN Jika kita ingin meninggalkan planet yang sihat untuk generasi akan datang, kita mesti menjadi lebih mampan dalam segala yang kita lakukan. Ini bermakna bekerjasama dengan pelanggan dan pembekal untuk membangunkan penyelesaian terulung yang dapat melakukan lebih dengan sumber yang sedikit. Ini juga bermakna kita perlu terus membangunkan diri dan rakan sekerja kita. Kita perlu memainkan peranan masing-masing bagi mewujudkan tempat yang menarik untuk bekerja dan menyumbang kepada kejayaan kemampanan syarikat. Hak asasi manusia Kita mengiktiraf hak asasi semua orang seperti yang digariskan dalam Deklarasi Universal Hak Asasi Manusia dan Prinsip Panduan PBB mengenai Perniagaan dan Hak Asasi Manusia. Kita bertanggungjawab untuk mengelakkan pelanggaran hak asasi manusia dan untuk memulihkan kesan ke atas hak asasi manusia yang terhasil daripada aktiviti kita dan produk kita dan aktiviti yang rakan perniagaan jalankan untuk kita. Kita berharap agar rakan kongsi perniagaan kita mengamalkan nilai yang setara dan secara aktif menyokong mereka dalam pelaksanaannya jika diperlukan. Kita mengamalkan prinsip Deklarasi Organisasi Buruh Antarabangsa (ILO) mengenai Prinsip dan Hak Asasi di Tempat Kerja. Kita tidak memaksa orang bekerja atau menghalang hak-hak mereka. Kita mematuhi keperluan umur minimum undang-undang seperti yang digariskan dalam konvensyen ILO berkaitan dan undang-undang negara di tempat kita beroperasi, dan kita tidak mengambil kanak-kanak di bawah umur 16 tahun untuk bekerja. Kita melayan orang dengan bermaruah dan rasa hormat, dan kita menyokong kepelbagaian. Kita tidak mengganggu atau mendiskriminasi, sama ada melalui budaya, kewarganegaraan, bangsa, agama, jantina, kecacatan, persatuan, orientasi seksual atau umur. Kita memahami sepenuhnya peranan dan tanggungjawab kita terhadap masyarakat dan menyumbang kepada masyarakat di tempat kita beroperasi. Jika berpeluang, kita membuat perubahan yang positif kepada dunia di sekeliling kita, melibatkan diri dengan orang dan organisasi untuk membantu usaha meningkatkan jenama AkzoNobel di samping menyokong projek dan tindakan yang layak dan mampan, dengan menggunakan produk kita sekiranya sesuai. Kita masing- masing digalakkan untuk melibatkan diri dalam aktiviti kemasyarakatan, selagi ia tidak membawa kepada konflik kepentingan. Hubungan pihak berkepentingan Kita menggalakkan rakan sekerja, rakan kongsi perniagaan dan orang yang terlibat dengan aktiviti atau produk kita untuk mengemukakan aduan dan rungutan mengenai kemungkinan kesan kepada hak asasi manusia atau pelanggaran Tatakelakuan. Kita menangani aduan dan rasa tidak puas hati dengan adil, secara rahsia dan mengikut undang-undang. Kita memastikan bahawa waktu kerja dan gaji adalah mematuhi undang- undang dan adil serta saksama. Kita menghormati hak individu terhadap kebebasan pendapat dan berpersatuan, dan kita menghormati hak untuk tawar-menawar secara kolektif dan penentuan bersama. Kita berhubung dengan pelanggan kita untuk memahami pasaran dan keperluan mereka. Kita mempunyai dialog yang telus dan tidak berat sebelah dengan pihak berkepentingan utama kita dalam bidang kewangan, sosial dan alam sekitar dan menggunakan pengetahuan daripada dialog ini untuk membangunkan penyelesaian kemampanan yang utama. Kita komited kepada penambahbaikan yang berterusan untuk kekal menjadi majikan, rakan kongsi perniagaan dan anggota masyarakat yang baik di tempat kita beroperasi. Hubungan pekerjaan Kita mengupah pekerja yang terbaik berdasarkan kesamaan peluang dan menggalakkan mereka untuk berkembang secara peribadi dan profesional. Kita menyediakan keadaan yang sesuai untuk rakan sekerja kita berkembang maju dan membangun, dan setiap daripada kita komited terhadap pembangunan diri secara berterusan. Alam sekitar dan masyarakat Kita komited untuk mematuhi semua undang-undang dan peraturan alam sekitar di setiap negara tempat kita beroperasi. Kita memberikan tumpuan kepada usaha mengurangkan kesan alam sekitar dengan mengurangkan pengeluaran karbon, dengan menggunakan tenaga yang kurang dan menghasilkan sisa yang sedikit dalam aktiviti kita. Kita membangunkan teknologi mesra alam sekitar dan bekerjasama dengan rakan kongsi perniagaan kita untuk melakukan lebih dengan sumber yang sedikit agar menyumbang kepada pemeliharaan alam sekitar. Hubungan perniagaan Kita ingin melakukan perniagaan dengan rakan kongsi yang mempunyai standard etika, sosial dan alam sekitar yang seiring dengan kita. Kita menggunakan standard ini untuk membuat keputusan sama ada untuk mewujudkan atau mengekalkan hubungan dengan rakan kongsi perniagaan. Kita mengharapkan agar rakan kongsi perniagaan kita mengesahkan bahawa mereka akan menjalankan perniagaan mereka selaras dengan Tatakelakuan Rakan Kongsi Perniagaan kita. 14
KEMAMPANAN "Kita semua mempunyai peranan untuk dimainkan" Marieke, Global Aesthetic Center Q Salah seorang ahli pasukan saya meminta tambahan masa bekerja untuk mendapatkan wang tambahan. Dia telah banyak membuat kerja lebih masa pada minggu ini. Bolehkah saya meluluskan permintaan itu? A Kerja lebih masa dibenarkan selagi tidak melampaui keperluan undang-undang tempatan dan arahan pengurusan dan jika ia adalah selamat. Q Saya sedang mengambil pekerja untuk satu jawatan dalam pasukan saya. Salah seorang calon tersebut adalah seorang kawan rapat. Apakah yang perlu saya lakukan? A Teruskan jika terdapat proses pengambilan dan keputusan yang adil dan telus, yang diluluskan oleh pihak pengurusan dan tidak dipengaruhi oleh kepentingan peribadi. Q Saya hendak melantik seorang pengedar, mereka tidak mahu mengesahkan akan mematuhi Tatakelakuan kita. Apa yang perlu saya lakukan? A Pengedar tidak perlu menandatangani Tatakelakuan kita, tetapi perlu mengesahkan secara bertulis untuk mematuhi nilai yang sama dengan nilai kita. Jika prinsip mereka banyak berbeza, anda harus merujuk Jabatan Undang-undang. 15
INI MENGENAI MELAKUKAN PERKARA YANG BETUL Ini mengenai melakukan perkara yang betul Tatakelakuan menetapkan standard tingkah laku yang tinggi yang diharapkan daripada kita pada setiap masa. Setiap orang yang bekerja untuk AkzoNobel mesti mematuhi Tatakelakuan dan dasar, peraturan dan prosedur asas. Sebagai sebahagian daripada program pematuhan, kita diharapkan untuk mengesahkan pernyataan pematuhan Tatakelakuan tahunan. Jika mana-mana peruntukan Tatakelakuan didapati bercanggah dengan undang- undang, maka undang-undang perlu diutamakan. Apabila ragu-ragu, kita harus menghubungi pengurus kita atau jabatan Undang-undang. Mengambil masa untuk berfikir Melaporkan kebimbangan Kadang-kadang kita berhadapan dengan satu keadaan yang mana tidak ada jawapan yang jelas. Jika kita tidak pasti apa yang perlu dilakukan, kita harus berhenti dan bertanya kepada diri sendiri: Adakah saya memahami risiko dan implikasinya? Adakah ini sah? Adakah ini mengikut Tatakelakuan kita? Adakah ini adil dan jujur? Adakah ini akan memberi gambaran yang baik terhadap diri saya dan syarikat? Adakah saya berasa senang jika perkara ini disiarkan dalam media? Jika kita percaya bahawa Tatakelakuan telah dilanggar atau akan dilanggar, kita harus mengambil tindakan. Kita boleh: Berbincang dengan individu yang terlibat Berbincang dengan pengurus kita, rakan kongsi perniagaan HR atau Pegawai Pematuhan SpeakUp! Jika pelanggaran boleh membawa kepada akibat yang besar terhadap syarikat atau individu, ia perlu dilaporkan kepada pihak pengurusan atau jabatan Undang-undang dengan serta-merta. Jika jawapan kepada mana-mana soalan ini adalah "tidak", maka jangan melakukannya. Jika tidak pasti, dapatkan panduan daripada pengurus anda, Jabatan Undang-undang, HR atau Pegawai Pematuhan anda. SpeakUp! Pelanggaran atau kebimbangan boleh dilaporkan melalui SpeakUp! dalam tiga cara: Panggil talian bantuan Telefonis akan mendengar kebimbangan anda dan bertanyakan soalan. Talian bantuan itu menjawab dalam bahasa Inggeris, tetapi jurubahasa boleh juga menyertai pang- gilan. Gambaran keseluruhan nombor talian bantuan khusus negara boleh didapati di halaman portal SpeakUp!. Talian adalah bebas tol dan tersedia 24/7 Gunakan tapak web Anda boleh membuat laporan melalui portal SpeakUp! menerusi atau secara dalaman menerusi Connect Manual SpeakUp! menjelaskan perkara yang berlaku selepas laporan diterima. Laporan akan dirahsiakan. Laporan boleh dibuat tanpa nama, walaupun pendedahan identiti digalakkan untuk memudahkan siasatan. Untuk panduan lebih lanjut tentang SpeakUp!, lawati portal SpeakUp!. AkzoNobel menggalakkan dialog secara terbuka dan mengambil berat terhadap setiap laporan.Tiada sebarang akibat ekoran daripada melaporkan pelanggaran Tatakelakuan secara jujur, walaupun laporan itu didapati tidak berasas. Kita semua mempunyai tanggungjawab untuk melakukan perkara yang betul. 16
We supply the sustainable and innovative paints and coatings that our customers, communities - and the environment - are increasingly rely- ing on. Our world class portfolio of brands - including Dulux, International, Sikkens and Interpon - is trusted by customers around the globe. We're active in more than 150 countries and have set our sights on becoming the global industry leader. It's what you'd expect from a pioneering paints company that's committed to science-based targets and is taking genuine action to address globally relevant challenges and protect future generations. ©2023 Akzo Nobel N.V. All rights reserved. 3 2 5 0 9 0 _ 9 4 1 5 0 2 _ N A